**TALLINNA NÕMME PÕHIKOOLI HOOLEKOGU JUHATUSE KOOSOLEKU PROTOKOLL**

**24.08 2016 a.**

**kl 17.00-19.00**

**NR**: 10

**OSALEJAD**: Rita Anton, Ardi Paul, Gerri Vihman, Anneli Prodel, Janika Sander, Marge Kaldver ja Kristel Hõlpus-Kokk

**PÄEVAKORD**:

1. Ringkäik koolis
2. Kooli eelarve
3. Vanemate üldkoosolek 28.09 kell 18.00
4. Kohtumised aineõpetajatega
5. Kooli arengukava
6. Jooksvad küsimused

**KOOSOLEK:**

1. Koosolekul osalejatele näidati koolis suve jooksul tehtud remonditöid.

Õppeköögis on seinad värvitud, kohe algab seinakappide ja muu vajaliku kokkupanek. Tänu koolile, Nõmme Linnaosavalituse, Tallinna Haridusameti ja lastevanemate annetustele saab köögi lähiajal valmis. Ilmselt jääb vahendistest veel puudu nõude jm pisiinventari täiendamiseks.

Remonditi laste kehalise kasvatuse riietusruumid, mitmetes kohtades värskendati ka koridori seinte ja uste värvi. Garderoobi lisati nagisid. Mõnede klassiruumide ventilatsiooni parandamine on tööde kõrge hinna tõttu ootelehel.

1. Koosolekul osalejatele tutvustati eelarve koosseisu - põhilisi tulusid ja kulusid.
2. Lapsevanemate üldkoosoleku ajaks valiti 28. september kell 18.00. Selleks ajaks peavad olema valitud kõikide klasside esindajad kooli hoolekogus.

Üldkoosoleku päevakorda kuuluvad järgmised punktid:

* Hoolekogu esimehe kokkuvõte hoolekogu eelmise aasta tööst;
* Direktori sõnavõtt;
* Huvijuhi algava õppeaasta õppetööväliste plaanide tutvustus;
* Üleskutse vilistlaskogu käivitamiseks seoses 2017. a. oktoobris saabuva kooli 95. aasta­päevaga;
* Lastevanemate rahuloluküsitluste tulemuste avaldamine;
* Kogunenud hoolekogu liikmete seast hoolekogu juhatuse valimine.

Sündmuse ilmestamiseks plaanitakse ka mõned etteasted ja avatakse kohvik.

1. Kohtumised aineõpetajatega. Rita Anton rääkis 5. klasside juhatajatega, et lapsevanematel võiks tekkid võimalus kohtuda kõigi uute aineõpetajatega. Klassijuhatajate meelest oli see mõte väga hea. Lubati välja töötada sellise kohtumise jaoks sobiv formaat.

Ettepanekuks oli samasugust kohtumist kaaluda ka 7. klassis kui lisandub veel hulk uusi aineid.

1. Kooli arengukava

Kahel kooli arengukava koostamiseks tehtud tööseminaril on tehtud palju sisulist tööd. Ees on ootamas selline seminar 25.08 ka kooli õpetajatele. Ees ootab teemade täpsem lahti kirjutamine, enne pole seda võimalik kellelegi tutvustada. Oktoobri koolivaheajal on plaanis vee ühe tööseminari korraldamine, kus saaksid osaleda ka hoolekogu liikmed. Uus arengukava peaks kinnitusringile minema novembris.

1. Jooksvad küsimused.
   1. Eelmiste teemade käigus kerkis korduvalt esile vajadus suurendada kooli FB lehe aktiivsust ehk kajastada seal veelgi paremini koolis toimuvat. Esimese asjana võiks juba enne 01.09 lisada sinna „enne ja pärast“ fotosid õppeköögis toimunust.
   2. Rita Anton tutvustas uut raamatut kodu ja kooli koostööst: Aune Valk ja Kristel Ress „Rõõmuga kooli“.
   3. Uuest õppeaastast muutub tasuliseks 1. klasside pikapäevarühm. Tasu suurus on 0,92 eur/h.
   4. Kiipkaart. Septembris hakatakse käivitama kõigile õpilastele ja kooli personalile mõeldud kiipkaartide süsteemi. Selleks tehakse esimestel koolipäevadel ka kõigi klasside pildistamine, sest see on ilmselt ainuke võimalus saada võimalikult ühtlase kvaliteediga fotod.

**Järgmise Hoolekogu juhatuse koosoleku aeg lepitakse kokku üldkoosolekul 28.09.2016. a..**

**Jooksvate küsimuste arutelu toimub meili teel.**

**KOOSOLEKU JUHATAJA PROTOKOLLIJA**

**GERRI VIHMAN JANIKA SANDER**